
PATVIRTINTA
Birštono savivaldybės tarybos 

2017  m. birželio 29 d. 
sprendimo Nr. TS-136
2 punktu
VIETINĖS RINKLIAVOS UŽ LEIDIMO ĮRENGTI IŠORINĘ REKLAMĄ BIRŠTONO SAVIVALDYBĖS TERITORIJOJE IŠDAVIMĄ NUOSTATAI 
I. BENDROSIOS NUOSTATOS
1. Vietinės rinkliavos už leidimo įrengti išorinę reklamą Birštono savivaldybės teritorijoje išdavimą nuostatai (toliau – Nuostatai) parengti vadovaujantis Lietuvos Respublikos rinkliavų įstatymu.

2. Nuostatų paskirtis – nustatyti vietinės rinkliavos už leidimo įrengti išorinę reklamą Birštono savivaldybės teritorijoje išdavimą (toliau – vietinė rinkliava) dydžius, vietinės rinkliavos apskaičiavimo tvarką, vietinės rinkliavos mokėjimo ir grąžinimo tvarką.

3. Vietinė rinkliava sumokama už leidimo išdavimą iki penkerių metų, trumpalaikės reklamos atveju – iki vieno mėnesio, laikotarpiui.

4. Pagrindinius išorinės reklamos įrengimo reikalavimus Savivaldybės teritorijoje nustato Lietuvos Respublikos reklamos įstatymas.

5. Leidimų įrengti išorinę reklamą Savivaldybės teritorijoje išdavimo tvarką nustato Savivaldybės administracijos direktoriaus patvirtintas Leidimų įrengti išorinę reklamą Birštono savivaldybėje išdavimo tvarkos aprašas.

6. Pagrindinės Nuostatuose vartojamos sąvokos:

6.1. Išorinė reklama – reklama, kurios įvairios specialios (stendai, skydai, stulpai, vitrinos ir pan.) ir pritaikytos (pastatų sienos, langai, durys, stogai, laikinieji statiniai, transporto priemonės, oro balionai ir pan.) pateikimo priemonės yra ne patalpose. Išorine reklama taip pat laikoma:

6.1.1. reklama, kurios pateikimo priemonės yra patalpose (vitrinose, langų ir (arba) durų vidinėse pusėse), tačiau ji yra matoma iš lauko pusės;

6.1.2. iškaboje pateikiama informacija.

6.2. Iškaba – ant (prie) reklaminės veiklos subjekto buveinės pastato arba reklaminės veiklos subjekto prekybos ar paslaugų teikimo vietos įrengiamas reklaminis įrenginys, ant kurio pateikiama informacija: reklaminės veiklos subjekto pavadinimas ir (arba) reklaminės veiklos subjekto prekybos ar paslaugų teikimo vietos pavadinimas (parduotuvė, viešbutis, kirpykla ir kt.), ir (arba) parduodamų prekių ar teikiamų paslaugų pavadinimas (avalynė, automobilių remontas ir kt.). Iškaba taip pat laikomas ant reklaminės veiklos subjekto buveinės arba prekybos ar paslaugų teikimo vietos pastato sienos, langų ar durų pateiktas reklaminės veiklos subjekto pavadinimas, jo prekybos ar paslaugų teikimo vietos arba parduodamų prekių ar teikiamų paslaugų pavadinimas. Iškaboje taip pat gali būti nurodytas prekių ženklas, emblema, darbo laikas, reklaminės veiklos subjekto (fizinio asmens) vardas, pavardė.
6.3. Reklamos įrenginys – speciali išorinės reklamos pateikimo priemonė (stendas, skydas, stulpas, vitrina ir pan.)
6.4. Vietinė rinkliava už leidimo įrengti išorinę reklamą išdavimą – tai Birštono savivaldybės tarybos sprendimu nustatyta privaloma įmoka, galiojanti Savivaldybės teritorijoje, kurią šiose Nuostatuose nustatyta tvarka sumoka kiekvienas asmuo, norėdamas gauti leidimą įrengti išorinę reklamą (toliau – leidimas) savivaldybės teritorijoje.

6.5. Išorinės reklamos plotas – reklamos įrenginio paviršius, skirtas išorinei reklamai eksponuoti (žymimas kv. metrais).

6.6. Rinkliavos mokėtojas – fizinis arba juridinis asmuo, naudojantis išorinę reklamą Savivaldybės teritorijoje.
6.7. Kitos Nuostatuose vartojamos sąvokos atitinka Lietuvos Respublikos reklamos įstatyme, Lietuvos Respublikos rinkliavų įstatyme ir Lietuvos Respublikos ūkio ministro 2013 m. liepos 30 d. įsakymu Nr. 4-670 „ Dėl išorinės reklamos įrengimo taisyklių patvirtinimo ir Lietuvos Respublikos ūkio ministro 2000 m. gruodžio 1 d. įsakymo Nr. 405 „Dėl išorinės reklamos įrengimo tipinių taisyklių patvirtinimo“ ir jį keitusių įsakymų pripažinimo netekusiais galios“ patvirtintose Išorinės reklamos įrengimo taisyklėse, apibrėžtas sąvokas.

II. RINKLIAVOS DYDŽIAI  
7. Nustatomi vietinės rinkliavos dydžiai už leidimo išdavimą:

7.1. įrengti 1 kv. m ploto reklamos įrenginį vieneriems metams: 

7.1.1. pagal patrauklumo išorinei reklamai zonas (zonų ribos pažymėtos Birštono kurorto bendrojo plano sprendinių korektūros pagrindiniame plane):

7.1.1.1. I zona (Birštono istorinė miesto dalis) –  80 Eur;

7.1.1.2. II zona (Birštono kurorto centrinė dalis) – 70 Eur;

7.1.1.3. III zona (likusi Birštono miesto dalis) – 50 Eur;

7.1.1.4. IV zona (Birštono seniūnijos teritorija) – 20 Eur;

7.1.2. kai reklaminis įrenginys yra iškaba – 15 Eur.

7.2. įrengti trumpalaikę (iki vieno mėnesio) išorinę reklamą masinių renginių, švenčių, parodų, akcijų metu – 1 Eur už 1 kv. m. reklamos ploto vienai dienai.
8. Išduodant leidimą įrengti išorinę reklamą iki 1 kv. m reklamos ploto taikomas 1 kv. m reklamos ploto vietinės rinkliavos dydis.

III. RINKLIAVOS APSKAIČIAVIMAS
9. Vietinės rinkliavos mokestis apskaičiuojamas pagal formulę R P D T, kur:

R – apskaičiuotas vietinės rinkliavos mokestis (eurai); 

P – išorinės reklamos plotas (kv. m);

D – 1 kv. m išorinės reklamos vietinės rinkliavos dydis (eurai);

T – leidimo galiojimo terminas (metai, mėnesiai, dienos, pvz. 1 metai – 1, 1 mėnuo – 1/12, 45 dienos – 45/365).                                          

10. Vietinės rinkliavos dydis nustatomas eurais be centų, kai vietinės rinkliavos dydis yra lygus arba didesnis kaip 10 eurų. Kai vietinės rinkliavos dydis yra ne didesnis kaip 10 eurų, jis nustatomas eurais su centais, vieno skaitmens po kablelio tikslumu.

IV. RINKLIAVOS MOKĖJIMO TVARKA
11. Rinkliavos įmoka turi būti sumokėta prieš išduodant leidimą. Rinkliavos sumokėjimą patvirtina mokėjimo dokumentas su banko žymomis arba kvitas.
12. Nustatyto dydžio vietinė rinkliava sumokama į Birštono savivaldybės administracijos (kodas 188750166) atsiskaitomąją sąskaitą LT667181600000144129, AB Šiaulių bankas, įmokos kodas – 4111, ir įskaitoma į Savivaldybės biudžetą.
V. LENGVATOS VIETINĖS RINKLIAVOS MOKĖTOJAMS
13. Vietinės rinkliavos už leidimo įrengti išorinę reklamą Birštono savivaldybės teritorijoje išdavimą neimama iš:

13.1. įstaigų, išlaikomų iš valstybės ar savivaldybės biudžeto;
13.2. kultūros ir sporto renginių organizatorių, reklamuojančių renginius, kuriuos remia Birštono savivaldybė;

13.3. savivaldybės kontroliuojamų įmonių;

13.4. viešųjų juridinių asmenų;

13.5. nevyriausybinių organizacijų.
VI. RINKLIAVOS SURINKIMO KONTROLĖ
14. Vietinės rinkliavos surinkimą kontroliuoja Savivaldybės administracijos Biudžeto skyrius ir Savivaldybės kontrolės ir audito tarnyba. Už išorinės reklamos leidimų išdavimą atsakingas Architektūros ir kraštotvarkos skyrius. Leidimai išduodami vadovaujantis Leidimų įrengti išorinę reklamą išdavimo tvarkos aprašu, patvirtintu Savivaldybės administracijos direktoriaus įsakymu.
VII. RINKLIAVOS GRĄŽINIMAS
15. Sumokėta vietinė rinkliava už leidimą įrengti išorinę reklamą Birštono savivaldybės teritorijoje arba jos dalis grąžinama šiais atvejais:

1) kai sumokėta daugiau, negu nustatyta Vietinės rinkliavos nuostatuose;

2) jeigu paslauga nesuteikta;

3) jeigu paslauga suteikta, bet pažeidžiant Vietinės rinkliavos nuostatuose nustatytus šios paslaugos kokybės reikalavimus ir (ar) teikimo sąlygas.

16. Prašymas dėl vietinės rinkliavos grąžinimo Savivaldybės administracijai turi būti pateiktas per vienerius kalendorinius metus nuo grąžinti prašomos rinkliavos sumokėjimo datos.

17. Vietinę rinkliavą grąžina Birštono savivaldybės administracija, Lietuvos Respublikos mokesčių administravimo įstatymo nustatyta tvarka.  

VIII. BAIGIAMOSIOS NUOSTATOS
18. Vietinės rinkliavos administravimo veiksmai, neaprašyti šiuose Nuostatuose, atliekami vadovaujantis Lietuvos Respublikos įstatymais bei kitais rinkliavų administravimo tvarką reglamentuojančiais teisės aktais.
19. Nuostatų vykdymą kontroliuoja Birštono savivaldybės kontrolės ir audito tarnyba.
20. Vietinės rinkliavos mokėtojai, pažeidę šiuos nuostatus, atsako Lietuvos Respublikos įstatymų nustatyta tvarka.
21. Ši tvarka yra skelbiama Birštono savivaldybės interneto svetainėje ir teisės aktų registre.

___________________

